04/08/2020 | Administración LocalMunicipal
Vimianzo
Rectificación das bases do proceso de selección para a provisión dun posto de persoal técnico en xestión cultural e elaboración dunha bolsa de emprego

Faise pública a Resolución da Alcaldía núm.736/2020 de data 29/07/2020, de rectificación das bases do proceso de selección para a provisión dun posto de persoal técnico en xestión cultural e elaboración dunha bolsa de emprego para o concello de Vimianzo; abrindo un novo prazo de presentación de solicitudes: Vista a Resolución da Alcaldía núm.693/2020, de data 16 de xullo de 2020, sobre aprobación de bases do proceso de selección para a provisión dun posto de persoal técnico en xestión cultural e elaboración dunha bolsa de emprego, con cargo a unha subvención da Deputación. Detectado un erro na base segunda (requisitos das persoas aspirantes), en concreto nun dos requisitos de carácter específico: estar en posesión de titulación universitaria (licenciatura); posto que nas bases da Deputación que financian esta contratación, esíxese como requisito especifico estar en posesión de titulación universitaria, non acotando á licenciatura e tendo en conta o establecido no art.109 da LPAC. Considerando o disposto en canto á delegación de competencias nos artigos 23.2, b) da LBRL, e 53,2 do Real Decreto 2568/1986, de 28 de novembro, que aproba o regulamento de organización, funcionamento e réxime xurídico das entidades locais; e na Resolución da Alcaldía núm.767/2019, de 02/07/2019. Visto que a Xunta de Goberno Local non celebrará sesión ordinaria ata o 03/08/2020 e co fin de non demorar máis a proceso de selección que derive nun futuro nomeamento, considero que concorren as circunstancias que permiten a avocación das competencias por parte da Alcaldía, ao abeiro do disposto no artigo 10 da Lei 40/2015, do 1 de outubro, de réxime xurídico do sector público, RESOLVO: Primeiro.- Avocar por motivos de urxencia e para este caso concreto polos motivos exposto, de acordo co artigo 10 da Lei 40/2015, de 1 de outubro, de réxime xurídico do sector público, a atribución de alcaldía sobre aprobación das bases de selección delegada na Xunta de Goberno Local. Segundo.- Modificar as bases do proceso de selección para a provisión dun posto de persoal técnico en xestión cultural e elaboración dunha bolsa de emprego, en concreto a base segunda, no que respecta aos requisitos específicos, que quedaría redatada do seguinte xeito: “(.) Segunda.-Requisitos das persoas aspirantes. (.) Requisitos de carácter específico: -Estar en posesión de titulación universitaria de grao ou equivalente -Celga 4 ou equivalente -Ter permiso de conducir B (.)” Terceiro.- Manter en todos os seus efectos a Resolución núm.693/2020, na que se aprobaron as referidas bases e que agora é rectificada, agás a rectificación feita na presente. Cuarto.-Publicar esta Resolución e as bases rectificadas, no Boletín Oficial da Provincia da Coruña, no taboleiro de edictos e na páxina web municipal (apartado emprego), outorgando un novo prazo de cinco días naturais dende o día seguinte á publicación do anuncio no BOP para a presentación de instancias. As persoas que xa presentaran solicitude de participación no proceso durante o prazo inicial non teñen que volver a presentala. Quinto.-Dar conta desta Resolución na vindeira sesión ordinaria do pleno do Concello. Así o manda e asina a Sra. Alcaldesa en Vimianzo, do que eu, secretario, dou fe. A Alcaldesa O secretario Mónica Rodríguez Ordóñez Francisco Javier Novoa Juíz (documento asinado electrónicamente)” Tamén se fan públicas as bases rectificadas de acordo coa anterior Resolución, que se transcriben literalmente: É obxecto das presentes bases a realización dun proceso selectivo, mediante concurso-oposición libre, para a provisión dun posto de persoal técnico en xestión cultural ao amparo do programa FO206 para creación dun posto de traballo de persoal técnico nos servizos municipais de cultura 2020 financiado pola Deputación provincial da Coruña e a creación dunha bolsa de emprego para a contratación de técnico/a en xestión cultural (grupo A2) para o Concello de Vimianzo, para o desenvolvemento das funcións e tarefas específicas da especialidade profesional correspondente, como funcionario/a interino/a. A bolsa de emprego, que quedará formada pola relación de aspirantes que superen este proceso selectivo, destinarase á contratación de persoal cando se produza algunha das seguintes circunstancias (artigo 10.1 do EBEP): a) A existencia de prazas vacantes cando non fora posible a súa cobertura por funcionarios de carreira. b) A substitución transitoria dos titulares. c) A execución de programas ou proxectos de carácter temporal, que non poderán ter unha duración superior a tres anos. d) Exceso ou acumulación de tarefas por prazo máximo de seis meses, dentro dun período de doce meses. Esta bolsa de emprego terá unha validez de tres anos, contados a partir do día seguinte ao da súa publicación no Boletín Oficial da Provincia. Requisitos de carácter xeral: Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un á data en que remate o prazo de presentación de solicitudes: a) Nacionalidade: ter nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. b) Capacidade funcional: posuír a capacidade funcional para o desempeño das tarefas habituais da praza á que aspira. A condición de discapacitado/a e a súa compatibilidade acreditarase pola correspondente certificación. Os aspirantes con minusvalía farán constar na súa instancia se precisan adaptación para as probas. c) Idade: ter cumpridos os 16 anos e non exceder, no seu caso, da idade máxima de xubilación forzosa. d) Habilitación: non ter sido separado, mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Compatibilidade: Non estar incurso en causas de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das Administracións Públicas. Requisitos de carácter específico: - Estar en posesión de titulación universitaria de grao ou equivalente - Celga 4 ou equivalente. - Ter permiso de conducir B. Os anteriores requisitos deberanse reunir con referencia ao último día do prazo de presentación de solicitudes, e gozar deles a ta a toma de posesión, e será nulo o nomeamento dos aspirantes que estean incursos en causas de incapacidade segundo a normativa vixente. A relación funcionarial da persoa seleccionada será para a execución do programa para a creación de postos de traballo de persoal técnico nos servizos municipais de cultura (programa FO206, financiado pola Deputación da Coruña), terá unha duración inicial ata o 31/12/2020, a xornada completa (37,5 h/semanais), coa distribución horaria que estableza a Alcaldía. Grupo profesional A, subgrupo A2, nivel 16. As retribucións mensuais (brutas) para o ano 2020 distribúense do seguinte xeito: Soldo:1.040,69 euros Complemento de destino 16: 379,77 euros complemento específico: 417,76 euros As funcións e tarefas a realizar son as seguintes: - Dinamización e mediación sociocultural do territorio. - Intervención socioeducativa cos diferentes grupos de idade. - Deseño e desenvolvemento de políticas de apoio á creación cultural e artística local. - Deseño e desenvolvemento de políticas de xeración de oferta cultural no ámbito local. - Desenvolvemento de enfoques relacionais e cooperativos cos campos do patrimonio, turismo, educación, igualdade, servicios sociais e mdio ambiente no municipio e comarca. - Deseño, organización e a xestión técnica dos proxectos e programas culturais municipais. - Responsable das tarefas administrativas e de xestión para dar cobertura á organización e desenvolvemento dos proxectos e programas culturais municipais. - Xestión dos programas culturais dos espazos e equipamentos. - Planificación das políticas culturais nos campos do apoio á creación cultural. - Xestión dos programas socioculturais, o acceso á oferta cultural e a creación e fidelización de públicos. - Preparación e control das axudas e subvencións. - Proposición e elaboración das propostas culturais. - Aplicación e xestión do orzamento asignado. - Programación e calendarización dos programas. - Coordinación e dirección das actividades e espazos. - Outras labores que poidan ser encomendadas polos superiores relacionadas co posto de traballo.1. As solicitudes, xunto coa copia simple do DNI, presentaranse segundo o modelo que se acompaña no anexo II e dirixiranse á Sra. alcaldesa, dispoñendo dun prazo de cinco (5) días naturais contados dende o seguinte ao da data de publicación do anuncio no BOP. Presentaranse no Rexistro Xeral do Concello de Vimianzo ou na forma determinada no art.16 da Lei 39/2015, de 1 de outubro, do Procedemento Administrativo Común. Neste segundo caso, os/as aspirantes deberán comunicalo ao correo electrónico (correo@vimianzo. gal) durante o mesmo prazo que o de presentación de solicitudes, pois, de non facelo así, e de darse a circunstancia de non ter recibida a documentación no citado prazo, poderán ser excluídos do proceso selectivo. Se, conforme a este precepto, se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a todos os efectos.2. Xunto coa solicitude, os/as aspirantes deberán achegar a copia simple da titulación, do permiso de conducir e tamén toda a documentación acreditativa dos méritos que se valoran na fase de concurso e de coñecemento da lingua galega, con nivel de CELGA 4 ou equivalente.3. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais da Comunidade Autónoma de Galicia (galego ou castelán). 4. Coa presentación da solicitude para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria. Rematado o prazo de presentación de solicitudes, a Alcaldía ditará a Resolución pola que se declara aprobada a listaxe de persoas admitidas e excluídas, outorgándose, un prazo de emenda de dous (2) días hábiles ás persoas aspirantes excluídas, para que fagan alegacións e/ou reclamacións. Dado o carácter urxente da convocataria, e para evitar posibles prexuízos para os/as aspirantes, a presentación de reclamacións por calquera outro medio distinto ao da presentación no Rexistro xeral do Concello de Vimianzo, deberán ser comunicada no e-mail (correo@vimianzo. gal) durante o mesmo prazo. Transcorrido o prazo anterior, ditarase Resolución da Alcaldía na que se determinará a listaxe definitiva de admisión e exclusión; resolvendo na mesma, as alegacións e/ou reclamacións que poideran terse presentado á listaxe provisional. Nesta Resolución determínase así mesmo o lugar de comezo dos exercicios e a composición do Tribunal. Publicarase un anuncio relativo ao contido das ditas Resolucións no Taboleiro de Anuncios do Concello e na páxina web municipal (www.vimianzo. gal), apartado emprego.1. Estará composto polos seguintes membros, con voz e voto todos eles: · Presidente/a (titular e suplente): Un/unha funcionario/a de carreira da administración local, con titulación igual ou superior á praza obxecto da convocatoria. · Secretario/a (titular e suplente): Un/unha funcionario/a de carreira do Concello de Vimianzo, con titulación igual ou superior á praza obxecto da convocatoria. · 3 vogais (titulares e suplentes): Funcionarios/as de carreira de calquera administración pública.2. O tribunal non poderá constituírse nin actuar sen a presenza de, polo menos, tres dos seus membros, titulares ou suplentes, debendo estar presentes en todo caso a Presidencia e a Secretaría. De todas as reunións que faga o tribunal o/a secretaria redactará acta. Resolverá todas as dúbidas que xurdan en aplicación das presentes normas, así como nos casos non previstos por elas.3. Os membros do tribunal deberán de absterse cando concorran as circunstancias previstas na Lei 40/2015 notificándoo á autoridade convocante, ou cando realizasen tarefas de preparación a probas selectivas nos cinco anos anteriores á publicación desta convocatoria.4. O tribunal poderá dispoñer a incorporación de asesores/as especialistas para as probas que consideren pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección.5. Os membros do Tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo. As indemnizacións do persoal administrativo colaborador, salvo disposición en contrario, serán as establecidas para os vogais.6. Os membros do tribunal deberán tomar as medidas necesarias para previr situacións de contaxio derivadas do Covid-19, para o que, o concello deberá provelos dos EPIS necesarios, os cales serán de utilización obrigatoria. Así mesmo, deberán de manter unha distancia mínima de seguridade de dous metros entre eles. Efectuarase mediante concurso-oposición libre. A fase de concurso non será eliminatoria e levarase a cabo despois da fase de oposición. A fase de oposición constará de tres probas. Deberá acadarse unha puntuación mínima de 35 puntos nesta fase para non quedar excluído do proceso de selección. Unha vez comezado o proceso selectivo, os sucesivos exercicios serán anunciados no Taboleiro de Anuncios e no apartado emprego da web municipal (www.vimianzo. gal). O cadro de puntuacións é o seguinte: Se durante o desenvolvemento do proceso selectivo chegase a coñecemento do tribunal que algún dos/as aspirantes carece de calquera dos requisitos esixidos na convocatoria, será excluído/a, previa audiencia do/a interesado/a, comunicándollo no mesmo día á autoridade que convocara o proceso selectivo. Os/as aspirantes serán convocados para cada exercicio en chamamento único, quedando decaídos no seu dereito os/as opositores/as que non comparezan a realizado, salvo casos de forza maior debidamente xustificados e aprecidos discrecionalmente polo tribunal. A orde de actuación das persoas aspirantes naqueles exercicios que non se poidan celebrar conxuntamente será a alfabética, empezando pola letra S, de conformidade coa RESOLUCIÓN de 30 de xaneiro de 2020 pola que se fai público o resultado do sorteo ao que se refire o Regulamento de seleción de persoal da Administración da Comunidad Autónoma de Galicia (DOG núm.27, do 10/02/2020). De non contar aspirantes cuxo primeiro apelido comece pola letra indicada, iniciarase a orde dea actuación pola letra/as seguintes. Os/as aspirantes/as deberán presentarse para a realización das probas provistos do DNI, ou documento fidedigno acreditativo da súa personalidade a xuízo do tribunal, e tamén os medios materias adecuados que sexan necesarios para a súa realización. Para a realización das probas, tomaranse as medidas de seguridade precisas en relación co COVID-19, debendo as/ os aspirantes presentarse co seu propio bolígrafo e mascarilla, debendo haber unha distancia mínima en todo momento entre os aspirantes de 2 metros. Durante a realización das mesmas adoptaranse as medidas necesarias para garantir a seguridade dos aspirantes. Os anuncios relativos ás diferentes fases do proceso serán publicados no Taboleiro de Anuncios do Concello e no apartado emprego da web municipal (www.vimianzo. gal), outorgando 2 días hábiles para presentar alegacións. O concurso consistirá na comprobación, avaliación e cualificación dos méritos alegados e xustificados polos/as aspirantes. Só se terán en conta os méritos que se acrediten documentalmente dentro do prazo de presentación de solicitudes e conforme ás indicacións deste apartado. A fase de concurso, que non ten carácter eliminatorio, desenvolverase con carácter posterior á fase de oposición e as puntuacións outorgadas publicaranse no taboleiro de anuncios do Concello e no apartado emprego da páxina web (www.vimianzo. gal). Ningún mérito poderá ser puntuado en máis dun apartado.1. Formación específica superior en materia de xestión cultural, animación sociocultural e/ou desenvolvemento comunitario. Valorarase ata un máximo de 10 puntos. -Mestrados ou prosgrados relacionados coa xestión cultural, as políticas culturais, a animación sociocultural e /ou o desenvolvemento sociocomunitario. Valorarase con 4,5 puntos, o que estea en posesión de calquera deles. -As titulacións universitarias máis directamente relacionadas coas competencias formativas do posto de traballo: grao en xestión cultural, grao (ou habilitación universitaria) en educación social. Valorarase con 3,5 puntos, o que estea en posesión de calquera deles. -Cursos, títulos ou diplomas universitarios de especialización en xestión cultural ou animación sociocultural; cun mínimo de 50 horas, valorarase a raíz ata un máximo de 2 puntos, a raíz de 1 punto por cada un deles. b) Formación específica (cursos, xornadas, etc), relacionada co posto de traballo, impartida por administracións públicas ou por entidades ou organismos autorizados, que teñan menos de 50 horas. Valorarase ata un máximo de 5 puntos, do seguinte xeito: – Outórgase 1 punto por cada 50 horas de participación en accións formativas relacionadas cos campos da cultura, o turismo, a hostalería, o patrimonio, o desenvolvemento local e/ou a xestión cultural. – Outórganse 1 punto, por cada 50 horas de participación en accións formativas relacionadas coa comunicación en Internet e con coñecementos en ofimática. Para a valoración, sumaranse o total de horas que cumpren os requisitos en cada un deles, dividirase por 50, e teranse en conta as fraccións ata 2 decimais. Non se terán en conta as titulacións necesarias para acreditar o cumprimento dos requisitos. Os méritos alegados polos/as aspirantes deberán acreditarse mediante a presentación de diplomas ou documentos nos que se verifique a realización das accións formativas, a duración en horas, o seu contido básico e a identificación da entidade organizadora ou que homologa. b) Experiencia: valorarase a experiencia laboral en materia organizativa e de planificación, no deseño e xestión de proxecto e iniciativas culturais no ámbito público, asociativo ou privado. Terase en conta aquela experiencia que garde relación cos campos da igualdade de xenéro, a animación sociocultural, o desenvolvemento sociocomunitario, o traballo socioeducativo e/ou dinamización económica, turística e patrimonial do territorio. Outorgarase unha puntuación de 0,5 puntos por cada mes realización de ditas tarefas ata un máximo de 15 puntos. Para os cálculos, teranse en conta as fraccións e ata 2 decimais. A experiencia profesional acreditarase de acordo co seguinte detalle: a) Experiencia por conta allea. Será necesario presentar informe de vida laboral expedido pola administración da Seguridade Social, que se acompañará de fotocopia dos contratos, de nómina, de certificado oficial de empresa ou outro documento oficial que especifique a categoría profesional e o posto ocupado, que terá que ser igual ou similar ao posto ofertado (grupos de cotización 1,2 e 3). b) Traballadores autónomos ou por conta propia. Informe de vida laboral expedido pola administración da Seguridade Social no que se especifiquen os períodos de alta na Seguridade Social no réxime especial correspondente e descrición da actividade desenvolvida, así como a alta no IAE en actividaes relacionadas directamente coa xestión cultural e as funcións do posto. Así mesmo, xustificarase o traballo efectivo no período de alta na SS coa presentación de facturas, libros de contas ou calquera outro medio válido en dereito no que consten os servizos prestados. a) Exame test do temario xeral e especifico (máximo de 30 puntos). Constará de 30 preguntas, que se puntuarán a razón de 1 punto cada una, sen penalización por respostas erróneas ou non contestadas. Outorgarase un tempo máximo de 40 minutos para a súa realización. O temario figura no Anexo 1. b) Exercicio práctico (máximo de 40 puntos). Consistirá nunha proposta de proxecto práctico con 10 preguntas relacionadas co temario e funcións do posto, e a desenvolver nun máximo 90 minutos. O tribunal poderá esixir aos candidatos a exposición do mesmo no caso de dificultade na súa comprensión lectora. Para a valoración da proba o tribunal terá en conta a destreza na realización do proxecto, a organización das diferentes tarefas a realizar e o uso de ferramentas. Na fase de oposición debe acadarse unha puntuación mínima de 35 puntos, de non ser así, a persoa candidata queda excluída do proceso de selección. Unha vez rematada a cualificación das persoas aspirantes, o tribunal publicará a listaxe de persoas aprobadas por orde de puntuación, de maior a menor, e elevará a devandita relación á Alcaldía para os efectos de tramitación de nomeamentos e formación da correspondente bolsa de emprego. Mediante Resolución de Alcaldía constituírase a relación de persoas propostas para ocupar o posto e aprobación da bolsa de emprego; dita listaxe será publicada no apartado emprego da páxina web e no taboleiro de edictos do Concello. A persoa proposta para a provisión do posto, comunicará a súa intención de aceptar a proposta de nomeamento e achegará, dentro do prazo de dous días hábiles contados a partir da comunicación do chamamento, os seguintes documentos orixinais, no caso de que non os teñan achegados anteriormente: 1. DNI en vigor.2. Permiso de conducir B en vigor.3. Informe de Vida Laboral actualizado e tarxeta de demandante de emprego actualizada.4. Certificado/informe acreditativo de posuír a capacidade funcional para o desempeño das tarefas habituais da praza á que se aspira. No suposto de persoas discapacitadas, observarase tamén o que establece o apartado d) da base segunda da presente convocatoria.5. Declaración xurada de non ter sido separado/a, mediante expediente disciplinario do servizo do Estado, as Comunidades Autónomas ou as Entidades Locais, nin estar inhabilitado/a para o exercicio de funcións públicas por sentenza firme.6. Documentación á que se refire a base segunda así como os méritos alegados, se non a tivera achegada.7. Número de afiliación á Seguridade Social.8. Número de conta bancaria a efectos de ingreso de nómina.9. Conta de correo electrónico a efectos de envio de nómina e outras comunicacións oficiais. Se dentro do prazo indicado, o/a aspirante proposto/a non presentase a súa documentación ou non reunise os requisitos esixidos, no poderá ser nomeado/a, e quedarán anuladas todas as súas actuacións, sen prexuízo das responsabilidades nas que incorrese por falsidade na solicitude de participación no proceso selectivo. Neste caso procederase ao chamamento, mediante sms ou correo electrónico, da primeira persoa que figure na bolsa de emprego constituída, que no prazo de dous días hábiles a contar dende o seguinte ao dito chamamento deberá de proceder como se indica nos parágrafos anteriores desta base. Os/as aspirantes nomeados/as deberá tomar posesión no prazo máximo de dous días hábiles e contar dende o seguinte ao que sexa notificado o nomeamento. Mediante Resolución de Alcaldía constituirase a bolsa de emprego e será publicada no BOP. A bolsa de emprego, que quedará formada pola relación de aspirantes que superen este proceso selectivo, destinarase á contratación de persoal cando se produza algunha das seguintes circunstancias (artigo 10.1 do EBEP). Esta bolsa de emprego terá unha validez de tres anos, contados a partir do día seguinte ao da súa publicación no Boletín Oficial da Provincia. Cando se produza algunha das circunstancias que recolle o artigo 10.1 do EBEP, procederase ao chamamento e, no seu caso, nomeamento de persoas que configuran a bolsa coas características e circunstancias que se determinen mediante Resolución de Alcaldía. O chamamento realizarase mediante correo electrónico e/ou SMS ao número de teléfono móbil indicado nos datos de contacto do/a aspirante. Os /as aspirantes propostos achegarán, dentro do prazo de dous días hábiles contados a partir da publicación do chamamento presentarán a documentación a que se refire a base décima. Se a persoa requirida non presenta a documentación no prazo indicado esta pasará ao último lugar da lista e chamarase á seguinte. O mesmo sucederá se a persoa renuncia ao posto unha vez que foi nomeada ou empezou a traballar. O tribunal queda autorizado para resolver as dúbidas que se presentasen e tomar os acordos necesarios para a boa orde das probas no que non quedase previsto nestas bases. Así mesmo, rexerán a lexislación básica do estado sobre Función Pública e o R. D. 896/1991, polo que se establecen as regras e programas mínimos a que debe axustarse o procedemento de selección do funcionariado da Administración Local. No non previsto nelas, a regulamentación que para o ingreso na Función Pública establece a Comunidade Autónoma de Galicia e, suplementariamente, o regulamento xeral de ingreso do persoal ao servizo da administración do Estado.1. A Constitución Española de 1978. Características. Estrutura e contido.2. Os dereitos e deberes fundamentais na Constitución Española de 1978. Declaración Universal dos Dereitos Humanos.3. Principios reitores da política social e económica na Constitución Española de 1978.4. Estatuto de Autonomía de Galicia: estrutura. Competencias.5. Estatuto de Autonomía de Galicia: significado e contido.6. Documentos administrativos: de transmisión, de xuízo, de decisión, de constancia e da cidadanía.7. O procedemento administrativo. As fases do procedemento administrativo.8. Dereitos e deberes dos empregados públicos. Réxime disciplinario do persoal ao servizo das Administracións Públicas.9. Incompatibilidades do persoal ao servizo das Administracións Públicas.10. As competencias das administracións locais.11. O municipio. Historia. Clases de entes municipais no Dereito español.12. O servizo público na esfera local. Os modos de xestión dos servizos públicos.13. Prevención de riscos laborais.14. Procedemento administrativo local. O Rexistro de Entrada e Saída de documentos. Funcionamento de órganos colexiados locais: réxime de sesións e acordos. Actas e certificacións de acordos. As resolucións do Presidente da Corporación.15. A protección de datos de carácter persoal. A Axencia Española de Protección de datos. Dereitos das persoas. Deberes das Administracións Públicas.1. O xestor cultural: concepto, tipos, funcións e competencias.2. Patrimonio e xestión cultural. Estratexias de intervención.3. Os proxectos culturais: coñecemento e fases da súa elaboracón, xestión e avaliación.4. A comunicación dos servizos culturais: fases, clases e plan de comunicación.5. Axenda 21 da Cultura: contidos e principios 6. Patrimonio histórico. Marco conceptual e lexislativo.7. Patrimonio cultural de Galicia. Marco conceptual e lexislativo.8. Marco lexislativo en materia de arquivos e documentos de Galicia.9. Marco lexislativo en materia de protección de datos.10. A lingua como vehículo cultural. Normalización lingüística e normalización cultural. Aspectos normativos locais e autonómicos. Marco lexislativo.11. O patrimonio de Vimianzo: histórico, artístico, natural. Museos e coleccións visitables.12. Patrimonio inmaterial de Vimianzo: festas, tradicións e gastronomía.13. O parque do megalitismo. Patrimonio arqueolóxico.14. Tipoloxía de infraestruturas e equipamentos culturais no Concello de Vimianzo e o seu papel na xestión da cultura.15. Asociacionismo cultural e participación cidadá. Estratexias de promoción cultural.16. Lei orgánica 1/2002, do 22 de marzo, reguladora do dereito de asociación.17. Real decreto 949/2015, do 23 de outubro polo que se aproba o Regulamento do Rexistro Nacional de Asociacións. Rexistro de asociacións da Comunidade Autónoma de Galicia.18. Ordenanza rexistro municipal de asociacións de Vimianzo. Asociacións municipais.19. Lei 49/2002, do 23 de decembro, de réxime fiscal das entidades locais sen fins lucrativos e dos incentivos fiscais ao mecenado (BOE núm.307, do 24 de decembro de 2002). 20. Presentacións en público. Oratoria. Documentación de apoio. Ferramentas informáticas.21. Traballo en equipo. Xestión de reunións. Coordinación dentro da propia organización e con axentes externos.22. Planificación estratéxica. Elaboración de proxectos. Deseño de actividades. Diagramas de Gantt. Definición de misión, visión e valores nun plan de acción para unha oficina de turismo.23. O municipio de Vimianzo. Territorio. Xeografía. Parroquias. Historia. Nomenclátor. Economía 24. O Castelo de Vimianzo. Características da edificación e historia.25. Os Batáns de Mosquetín. Características do conxunto e historia.26. O megalitismo en Vimianzo. Principais xacementos. Características. Accións de posta en valor.27. A Costa da Morte: xeografía, rede de estradas, accesos.28. O xeodestino Costa da Morte. Territorio. Recursos naturais e culturais. Produtos culturais. Oferta e demanda cultural.29. As redes sociais e os portais en Internet como ferramenta para a divulgación turística. Posicionamento en buscadores.30. Vimianzo en Internet: A web oficial do Concello de Vimianzo. As redes sociais do Concello de Vimianzo. Outros espazos en Internet. Nome e apelidos:. DNI/NIE:. Enderezo:. CP. MUNICIPIO. Teléfono fixo:. Teléfono móbil (utilizarase para a comunicación):. Correo electrónico (utilizarase para a comunicación):. En relación ao procedemento que figura no encabezado, DECLARO: 1) Que acepto as bases que o regulan.2) Que cumpro os requisitos establecidos na base segunda: Requisitos de carácter xeral: a) Nacionalidade: ter nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. b) Capacidade funcional: posuír a capacidade funcional para o desempeño das tarefas habituais da praza á que aspira. A condición de discapacitado/a e a súa compatibilidade acreditarase pola correspondente certificación. Os aspirantes con minusvalía farán constar na súa instancia se precisan adaptación para as probas. c) Idade: ter cumpridos os 16 anos e non exceder, no seu caso, da idade máxima de xubilación forzosa. d) Habilitación: non ter sido separado, mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Compatibilidade: Non estar incurso en causas de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das Administracións Públicas. Requisitos de carácter específico: a) Estar en posesión de titulación universitaria (licenciatura). b) Celga 4 ou equivalente. c) Ter permiso de conducir B.4) Relación de documentos que achego relativa aos méritos. Achego a seguinte documentación (COPIA SIMPLE): DNI/NIE  DNI/NIE  PERMISO DE CONDUCIR B  CELGA 4 OU EQUIVALENTE  TITULACIÓN:.  DOCUMENTACIÓN RELATIVA A FORMACIÓN (enumerar documentación que presenta):.  DOCUMENTACION RELATIVA A EXPERIENCIA(enumerar documentación que presenta):. Por todo iso, SOLICITO A Vde. dea por presentada esta solicitude e se acepte a miña participación no proceso que figura no encabezado. Acompaño a relación de documentos que achego e os méritos que se valoran. Vimianzo,. de. de 2020 Asdo:. SRA. ALCALDESA DO CONCELLO DE VIMIANZO Vimianzo,. de. de 2020 Asdo:. O que asino en Vimianzo, A alcaldesa Mónica Rodríguez Ordóñez” O que asino en Vimianzo, o 29 de xullo de 2020 A alcaldesa, Mónica Rodríguez Ordóñez